stanford-oval/wikipedia huggingface dataset:
אברם דרגומירוב

| --- | --- |

אברם דרגומירוב
 לידה:  21 באפריל 1868 צ'רניהיב, האימפריה הרוסית האימפריה הרוסית (1858–1883)
 פטירה:  9 בדצמבר 1955 (בגיל 87) פריז, צרפת צרפת
 מקום קבורה:  בית הקברות הרוסי סן-ז'נביאב-דה-בואה 
 השכלה:  פז'סקי קורפוס 
 השתייכות:   צבא האימפריה הרוסית  הצבא הלבן  צבא השחרור הרוסי
 תקופת הפעילות:  1887–1945 (כ־58 שנים)
 דרגה:   גנרל חיל הפרשים
 תפקידים בשירות
 מפקד דיוויזיית הפרשים ה-16 מפקד הקורפוס ה-9 מפקד הארמייה החמישית המפקד העליון של אזור קייב
 פעולות ומבצעים
 מלחמת העולם הראשונה מלחמת האזרחים ברוסיה
 עיטורים
 מסדר סנטה אנה, דרגה 2  עיטור ולדימיר הקדוש, דרגה 4  עיטור  ולדימיר הקדוש, דרגה 3  מסדר גאורגיוס הקדוש, דרגה שלישית  מסדר סטניסלב הקדוש, דרגה 3  אות המסדר אנה הקדושה, דרגה 3  מסדר סטניסלב הקדוש, דרגה 2  דרגה רביעית במסדר גאורגיוס הקדוש 
 
אברם מיכאילוביץ' דרגומירוב (ברוסית: Драгоми́ров Абра́м Миха́йлович; 21 באפריל 1868 – 9 בדצמבר 1955) היה גנרל בצבא האימפריה הרוסית אשר פיקד על הארמייה החמישית במלחמת העולם הראשונה ולקח גם חלק במלחמת האזרחים ברוסיה.
ביוגרפיה > תחילת דרכו

דרגומירוב נולד ב-21 באפריל 1868 בעיר צ'רניהיב שהשתייכה אז לאימפריה הרוסית. העיר נמצאת כיום בתחומי אוקראינה המודרנית. אביו היה הגנרל מיכאיל דרגומירוב, ואמו הייתה סופיה אברמובנה גריגורביץ' (1845-1912). ב-1887 התגייס לצבא האימפריה הרוסית והוצב בדרגת סגן משנה ברגימנט סמיונובסקי של המשמר הקיסרי. ב-7 באוגוסט 1891 הועלה לדרגת לוטננט, וב-20 במאי 1893 סיים את לימודיו באקדמיית המטה הכללי והועלה לדרגת קפטן. הוא הוצב במחוז הצבאי הקווקזי, וב-1895 מונה לקמ"ט למשימות מיוחדות של המחוז. באוקטובר 1895 נכנס ללימודים בבית הספר לקציני פרשים אותו סיים באוגוסט 1896. הוא הוצב לזמן מה ברגימנט הדרגונים ה-44 (ניז'ני נובגורוד), ולאחר מכן מילא סדרה של תפקידי ניהול ומטה וטיפס בסולם הדרגות. ב-6 בדצמבר 1902 הועלה לדרגת פולקובניק ומונה לראש המטה של דיוויזיית הפרשים ה-7. בפברואר 1903 הועבר למלא את אותו התפקיד בדיוויזיית הפרשים ה-10. ב-21 במאי 1912 הועלה לדרגת גנרל מיור ומונה למפקד מבצר קובנה, וב-27 בנובמבר של אותה שנה מונה למפקד בריגדת הפרשים ה-2.
ביוגרפיה > מלחמת העולם הראשונה ואחריתו

ב-16 באוגוסט 1914, זמן קצר לאחר פרוץ מלחמת העולם הראשונה, הועלה דרגומירוב לדרגת גנרל לייטננט. ב-12 בדצמבר של אותה שנה הוא הועבר לפקד על דיוויזיית הפרשים ה-16, וב-6 באפריל 1915 מונה למפקד הקורפוס ה-9 אשר היה חלק מהארמייה השלישית. הוא לחם בקרב גליציה, ובמהלך מתקפת גורליצה-טרנוב הצליח להדוף בהצלחה את ההתקפה של הארמייה האוסטרו-הונגרית הרביעית בפיקודו של הארכידוכס יוזף פרדיננד. עם זאת, בשל תבוסת שאר הצבא הרוסי נאלץ גם דרגומירוב להצטרף לנסיגה הגדולה. ב-14 באוגוסט 1916 הוא מונה למפקד הארמייה החמישית והועלה לדרגת גנרל חיל הפרשים. ב-29 באפריל 1917 הוא מונה לראש מטה החזית הצפונית, אולם ב-1 ביוני סולק מתפקידו כיוון שלא היה נאמן מספיק למשטר החדש שקם לאחר מהפכת פברואר.
במהלך מלחמת האזרחים ברוסיה, דרגומירוב הצטרף לצבא הלבן. מאוקטובר 1918 עד ספטמבר 1919 שימש כמושל העליון של דרום-רוסיה מטעם הצבא הלבן, ויחד עם אלכסנדר קולצ'ק נפגש בפריז עם מנהיגי מדינות ההסכמה בניסיון לשכנע אותן להתערב בלחימה בדרום רוסיה. לאחר מכן שימש כמפקד העליון של אזור קייב. בעקבות סיום המלחמה בתבוסת הצבא הלבן, הוא עבר ליוגוסלביה, וב-1931 עקר לצרפת. הוא היה פעיל מאוד במסגרת הארגון הצבאי הכלל רוסי אשר הקים פיוטר וראנגל, ונועד לאחד את כל מתנגדי הקומוניזם הרוסים ברחבי אירופה. ב-1934 הוא עבר לאוסטריה. במהלך מלחמת העולם השנייה הוא תמך בפעילותו של הגנרל אנדריי ולאסוב, וב-1945 אף התגייס לצבא השחרור הרוסי והוצב בכוחות המילואים שלו. ב-1950 הוא חזר לגור בצרפת, ונפטר בפריז ב-9 בדצמבר 1955 בגיל 87.
ולדימיר סחרוב

| --- | --- |

ולדימיר סחרוב
 לידה:  20 במאי 1853 מחוז מוסקבה, האימפריה הרוסית האימפריה הרוסית (1699–1858)
 פטירה:  1920  (בגיל 66 בערך) בילוהירסק, ברית המועצות ברית המועצות
 מדינה:  האימפריה הרוסית 
 השכלה:  Second Moscow Cadet Corps 
 השתייכות:   צבא האימפריה הרוסית
 תקופת הפעילות:  1869–1917 (כ־48 שנים)
 דרגה:   גנרל חיל הפרשים
 תפקידים בשירות
 מפקד דיוויזיית הפרשים ה-4 מפקד הקורפוס הסיבירי ה-1 מפקד הקורפוס ה-17 מפקד הקורפוס ה-7 מפקד הקורפוס ה-11 מפקד הארמייה ה-11 מפקד ארמיית הדנובה מפקד החזית הרומנית
 פעולות ומבצעים
 המלחמה העות'מאנית-רוסית (1877–1878) מרד הבוקסרים מלחמת רוסיה–יפן מלחמת העולם הראשונה
 עיטורים
 מסדר סנטה אנה, דרגה 2  דרגה רביעית במסדר גאורגיוס הקדוש  מסדר גאורגיוס הקדוש, דרגה שלישית  אות מסדר העיט הלבן  Order of St. Alexander Nevsky with swords  עיטור  אנה הקדושה,  דרגה ראשונה  מסדר ולדימיר הקדוש דרגה שנייה עם חרבות  חרב הזהב של גבורה  מסדר סטניסלב הקדוש, דרגה 3  אות המסדר אנה הקדושה, דרגה 3  עיטור  ולדימיר הקדוש, דרגה 3  מסדר סטניסלב הקדוש, דרגה 1  עיטור ולדימיר הקדוש, דרגה 4  מסדר סטניסלב הקדוש, דרגה 2  מסדר סטניסלב הקדוש 
 
ולדימיר ויקטורוביץ' סחרוב (ברוסית: Влади́мир Ви́кторович Са́харов; 20 במאי 1853–1920) היה גנרל בצבא האימפריה הרוסית אשר פיקד על כוחות גדולים במלחמת העולם הראשונה.
ביוגרפיה > תחילת דרכו

סחרוב נולד ב-20 במאי 1853 כבן למשפחת אצולה. ב-1869 הוא סיים קורס צוערים במוסקבה ולאחר מכן התגייס לצבא האימפריה הרוסית. הוא סיים את לימודיו בבית הספר הצבאי פבלובסק (אנ') ב-1871 והועלה לדרגת פודפורצ'יק. הוא הוצב במשמר הקיסרי וב-30 באוגוסט 1876 הועלה לדרגת פורוצ'יק. ב-1878 סיים את לימודיו באקדמיה הצבאית ניקולייב, הועבר לחיל הפרשים והוצב במטה הכללי. בין השנים 1877–1878 הוא לחם במלחמה העות'מאנית-רוסית ולאחר מכן הוצב במטה הדיוויזיה ה-16. ב-1879 הוא מונה למורה בבית הספר הצבאי בריגה. ב-1880 הוא הועבר לבית הספר הצבאי קונסטנטינובסקי. ב-1881 הוא הועלה לדרגת פודפולקובניק. ב-1882 הוא הוצב במחלקת החינוך של חיל הפרשים וב-1884 הועלה לדרגת פולקובניק וב-1886 מונה לראש בית הספר לפרשים של יליסבטגרד. ב-6 בינואר 1891 הוא מונה לראש מטה דיוויזיית הפרשים ה-14 וב-18 במרץ של אותה שנה מונה למפקד מצודת קרונשטאדט. ב-24 במאי 1893 הוא מונה למפקד גדוד הדרגונים ה-38 ולדימיר. ב-12 בנובמבר 1897 הוא הועלה לדרגת גנרל-מיור ומונה לראש המטה הקורפוס ה-5. ב-30 ביוני 1899 הוא מונה לראש מטה הקורפוס הנפרד של משמר הגבול.
ב-1900 נשלח סחרוב לסין והשתתף בדיכוי מרד הבוקסרים. בין 30 ביוני ל-4 בספטמבר של אותה שנה הוא שימש כמפקד הכוחות הרוסיים בצפון מנצ'וריה. ב-31 בינואר 1901 הוא הועלה לדרגת לוטננט גנרל. ב-16 בפברואר הוא מונהלמפקד כוחות הגבול במחוז זמור וב-7 במאי הועבר לפקד על דיוויזיית הפרשים ה-4. ב-29 בנובמבר 1903 קודם לפקד על הקורפוס הסיבירי ה-1. ב-5 באפריל 1904 הוא צורף למטה ארמיית מנצ'וריה הראשונה ולחם עמה במלחמת רוסיה-יפן. ב-24 בספטמבר 1905 הוא מונה למפקד הקורפוס ה-17 ונותר במזרח הרחוק. ב-21 באפריל 1906 הוא הוצב בסטאבקה. ב-11 באוקטובר של אותה שנה הוא הועבר לפקד על הקורפוס ה-7 וב-3 באפריל 1908 הועלה לדרגת גנרל חיל הפרשים. ב-4 בנובמבר 1911 הוא נעשה לחברה בוועדת אלכסנדר לענייני פצועים. במקביל, ב-13 בדצמבר 1913 הוא מונה למפקד הקורפוס ה-11.
ביוגרפיה > מלחמת העולם הראשונה ואחריתו

עם פרוץ מלחמת העולם הראשונה באוגוסט 1914, נכלל הקורפוס של סחרוב במסגרת הארמייה השלישית של ניקולאי רוזקי ולחם עמה בקרב גליציה. ב-22 באוגוסט 1915 הוא מונה למושל הצבאי של אורנבורג במשך 14 יום. בכל אותם ימים הוא לא דרך מעולם באורנבורג והמשיך לפקד על הקורפוס שלו בחזית. ב-25 באוקטובר של אותה שנה הוא הועבר לפקד על הארמייה ה-11. הארמייה שלו לחמה במתקפת ברוסילוב כחלק מהחזית הדרום-מערבית. ב-19 באוקטובר 1916 הוא מונה למפקד ארמיית הדנובה שהוקמה כדי לסייע לצבא רומניה במערכה כנגד הגרמנים. בהמשך השנה הוקמה החזית הרומנית על בסיס ארמיית הדנובה ושרידי הצבא הרומני, וסחרוב מונה כמפקדה. ב-12 בדצמבר הוא מונה לעוזרו של פרדיננד הראשון, מלך רומניה.
לאחר מהפכת פברואר הוא סולק מהפיקוד על החזית הרומנית אולם נותר חבר בוועדת אלכסנדר לענייני פצועים. לאחר מהפכת אוקטובר ופרוץ מלחמת האזרחים הרוסית, סולק סחרוב מהצבא בידי הבולשביקים. הוא גר ברומניה ולאחר מכן עבר לחצי האי קרים. הוא ניסה להצטרף לצבא הלבן ובמהלך שנת 1920 נע בשיירה של שלושה קרונות במטרה לחבור אליו. אולם במהלך הדרך, הם הגיעו לבילוהירסק מתוך מחשבה שהעיר נמצאת בשליטת הצבא הלבן. בפועל, העיר נכבשה זמן קצר לפני כן בידי פרטיזנים מהצבא הירוק. הפרטיזנים פתחו בירי והרגו את סחרוב ועוד ארבעה אנשים נוספים. השאר אולצו להצטרף לצבא הירוק.
וסילי גורקו

| --- | --- |

וסילי גורקו
 לידה:  20 במאי 1864 צארסקויה סלו, האימפריה הרוסית האימפריה הרוסית (1858–1883)
 פטירה:  11 בפברואר 1937 (בגיל 72) רומא, ממלכת איטליה איטליה (1861–1946)
 מקום קבורה:  בית העלמין הפרוטסטנטי של רומא 
 מדינה:  האימפריה הרוסית 
 השכלה:  האקדמיה הצבאית הקיסרית הרוסית  פז'סקי קורפוס  Richelieu Lyceum 
 השתייכות:   צבא האימפריה הרוסית
 תקופת הפעילות:  1885–1917 (כ־32 שנים)
 דרגה:   גנרל חיל הפרשים
 תפקידים בשירות
 מפקד דיוויזיית הפרשים ה-1 מפקד הקורפוס ה-6 מפקד הארמייה החמישית מפקד הארמייה המיוחדת מפקד החזית המערבית
 פעולות ומבצעים
 מלחמת רוסיה–יפן מלחמת העולם הראשונה
 עיטורים
 מסדר אנה הקדושה דרגה שנייה עם חרבות (1904)  מסדר גאורגיוס הקדוש, דרגה שלישית (1915)  מסדר ולדימיר הקדוש, דרגה 3 עם חרבות (1905)  דרגה רביעית במסדר גאורגיוס הקדוש (1914)  חרב הזהב של גבורה (1905)  מסדר סנטה אנה, דרגה 4 (1905)  מסדר ולדימיר הקדוש דרגה שנייה עם חרבות (1915)  מסדר סטניסלב הקדוש, דרגה 3 (1894)  אות המסדר אנה הקדושה, דרגה 3 (1896)  עיטור ולדימיר הקדוש, דרגה 4 (1901)  מסדר סטניסלב הקדוש, דרגה 1 (1908)  מסדר סטניסלאב הקדוש דרגה שנייה עם חרבות (1904)  מסדר סטניסלב הקדוש 
 
וסילי יוסיפוביץ' גורקו (ברוסית: Василий Иосифович Гурко; 20 במאי 1864 - 11 בפברואר 1937) היה גנרל בצבא האימפריה הרוסית אשר פיקד על ארמיות במלחמת העולם הראשונה.
ביוגרפיה > תחילת דרכו

גורקו נולד בצארסקויה סלו ב-20 במאי 1864, שני מבין ששת בניו של פילדמרשל יוסיף גורקו (אחד מאחיו, דמיטרי, יהפוך גם לגנרל בצבא הרוסי ואחיו הבכור ולדימיר גורקו יהיה סגן שר הפנים של רוסיה). מגיל צעיר הוא יועד לשירות צבאי, ולפיכך עד 1885 למד בבית ספר צבאי מן השורה הראשונה, ולאחר מכן התגייס לצבא האימפריה הרוסית והוצב ברגימנט ההוסרים של המשמר הקיסרי. בין השנים 1899-1892 למד באקדמיה של המטה הכללי והועלה לדרגת קפיטן. ב-1 בנובמבר 1893 קיבל פיקוד על אסקדרון במסגרת רגימנט ההוסרים של המשמר. ב-9 באוגוסט 1896 הוא הועלה לדרגת פודפולקובניק ומונה לקמ"ט למשימות מיוחדות במחוז הצבאי ורשה. במהלך מלחמת הבורים השנייה בשנים 1899–1902 הוא שימש כנספח צבאי בצבא הרפובליקה הדרום-אפריקאית, וצפה בקרבות מהצד הבורי. במהלך תקופה זו, הוא הועלה לדרגת גנרל מיור, ולאחר מכן כיהן לזמן קצר כנספח הצבאי בברלין. עם פרוץ מלחמת רוסיה–יפן ב-1904, הוצב גורקו כקצין אפסנאות בארמייה המנצ'ורית של אלכסיי קורופטקין. עד סוף הלחמה הוא מילא תפקידי ניהול ומטה ולחם במספר קרבות. בין השנים 1906–1911 שימש כיו"ר הוועדה להיסטוריה צבאית. ב-12 במרץ 1911 הוא מונה למפקד דיוויזיית הפרשים ה-1.
ביוגרפיה > מלחמת העולם הראשונה ואחריתו

עם פרוץ מלחמת העולם הראשונה באוגוסט 1914, נכללה הדיוויזיה של גורקו במסגרת הארמייה הראשונה של פאול פון רננקמפף. הוא לחם עם הדיוויזיה במסגרת הפלישה הרוסית לפרוסיה המזרחית וקרב לודז'. ב-9 בנובמבר של אותה שנה הוא מונה למפקד הקורפוס ה-6, ולחם עמו במסגרת הארמייה השנייה והארמייה ה-11, בקרב גליציה, הקרב על הוויסלה וקרב בולימוב. ב-21 בפברואר 1916 הוא מונה למפקד הארמייה החמישית ולחם עמה במתקפת אגם נארוץ' הכושלת. ב-15 באוגוסט הוא הועבר לפקד על הארמייה המיוחדת, עד 10 בנובמבר עת מונה לראש מטה החזית הדרום-מערבית. ב-31 במרץ 1917 הוא מונה למפקד החזית המערבית, אולם כבר ב-23 במאי סולק מהתפקיד ומהצבא בכלל, כיוון שנותר מלוכני מובהק אף לאחר מהפכת פברואר. הוא נכלא במבצר פטרופבלובסקיה, ובספטמבר 1917 גלה מרצון לבריטניה ולאחר מכן לממלכת איטליה. ב-1919 הוא סירב להצעה להצטרף לצבא הלבן, אולם היה חבר בארגון הצבאי הכלל רוסי אשר הקים פיוטר וראנגל, ונועד לאחד את כל מתנגדי הקומוניזם ברחבי אירופה. הוא נפטר ברומא ב-11 בפברואר 1937 ונקבר בבית הקברות הפרוטסטנטי.
פיוטר לומנובסקי

| --- | --- |
אין תמונה חופשית
 לידה:  1871 האימפריה הרוסית האימפריה הרוסית (1858–1883)
 פטירה:  2 במרץ 1956  (בגיל 85 בערך) ניס, צרפת צרפת
 מקום קבורה:  בית הקברות הרוסי אורתודוכסי של ניס 
 השכלה:  בית הספר הצבאי פבלובסק 
 השתייכות:   צבא האימפריה הרוסית  הצבא הלבן
 דרגה:   לוטננט גנרל
 תפקידים בשירות
 מפקד הדיוויזיה ה-15 מפקד הקורפוס ה-8 מפקד הארמייה העשירית מפקד החזית המערבית
 פעולות ומבצעים
 מלחמת רוסיה-יפן מלחמת העולם הראשונה מלחמת האזרחים הרוסית
 עיטורים
 חרב הזהב של גבורה (18 ביוני 1906)  אות מסדר העיט הלבן (21 בדצמבר 1916)  עיטור  ולדימיר הקדוש, דרגה 3  דרגה רביעית במסדר גאורגיוס הקדוש  מסדר ולדימיר הקדוש, דרגה 2  עיטור  אנה הקדושה,  דרגה ראשונה  עיטור ולדימיר הקדוש, דרגה 4  מסדר סטניסלב הקדוש, דרגה 3  מסדר סנטה אנה, דרגה 2  מסדר סטניסלב הקדוש, דרגה 2  אות המסדר אנה הקדושה, דרגה 3  מסדר סטניסלב הקדוש, דרגה 1  מסדר סטניסלב הקדוש 
 
פיוטר ניקולייביץ' לומנובסקי (ברוסית: Пётр Николаевич Ломновский; 1871 – 2 במרץ 1956) היה לוטננט גנרל בצבא האימפריה הרוסית, אשר פיקד על כוחות במלחמת העולם הראשונה.
ביוגרפיה > תחילת דרכו

לומנובסקי נולד בשנת 1871 ולמד בבית הספר לצוערים בטיפליס. ב-1891 הוא עבר ללמוד בבית הספר הצבאי פבלוביץ' וב-1898 סיים את האקדמיה הצבאית ניקולייב והוצב ברגימנט ווהלין של המשמר הקיסרי. ב-13 במאי 1899 הוא מונה לשלישו של מפקד המחוז הצבאי באזור הים הכספי. ב-7 באוגוסט של אותה שנה הוא הוצב במטה הקורפוס הטורקמני ה-2. ב-22 בספטמבר 1901 הוא מונה לראש מטה האזור הצבאי אמור. ב-25 בדצמבר 1903 הוא הועבר למטה הבריגדה המזרח-סיבירית ה-8, וב-24 בפברואר 1904 מונה לראש מטה הדיוויזיה המזרח-סיבירית ה-8. בתחילת מלחמת רוסיה-יפן הוא הוצב במטה ארמיית מנצ'וריה הראשונה ולחם עמה בקרבות. ב-27 במרץ 1906 הוא מונה לראש מטה הדיוויזיה המזרח-סיבירית ה-6. ב-2 בנובמבר 1908 הוא מונה למפקד הרגימנט הסיבירי ה-24. ב-21 באוגוסט 1912 הועבר למטה המחוז הצבאי קייב.
ביוגרפיה > מלחמת העולם הראשונה ואחריתו

עם פרוץ מלחמת העולם הראשונה באוגוסט 1914 מונה לומנובסקי לראש מטה הארמייה השמינית. ב-17 ביולי 1915 הוא מונה למפקד הדיוויזיה ה-15 וב-7 באפריל 1917 הועבר לפקד על הקורפוס ה-8. הוא לחם עם הקורפוס במהלך המערכה הקצרה ברומניה. ב-12 ביולי בעיצומה של מתקפת קרנסקי הוא מונה למפקד הארמייה העשירית. הוא לא הצליח להכין את הארמייה בזמן להמשך המתקפה, והיא תפקדה באופן גרוע. ב-30 ביולי הוא הועבר לפקד על החזית המערבית ופיקד עליה עד 5 באוגוסט. בעקבות מהפכת אוקטובר הוא הצטרף לצבא המתנדבים של הצבא הלבן ושימש כשגריר הצבא הלבן במדינה האוקראינית. ב-1919 הוא נמלט לסופיה ולאחר מכן לניס שם נפטר ב-2 במרץ 1956.
יורי דנילוב

| --- | --- |

יורי דנילוב
 לידה:  13 באוגוסט 1866 קייב, האימפריה הרוסית האימפריה הרוסית (1858–1883)
 פטירה:  3 בפברואר 1937 (בגיל 70) פריז, צרפת צרפת
 מדינה:  האימפריה הרוסית 
 כינוי:  "דנילוב השחור"
 השכלה:  Ministry of Defense building  בית הספר לתותחנים מיכאילובסקי  האקדמיה הצבאית הקיסרית הרוסית 
 השתייכות:   צבא האימפריה הרוסית  הצבא הלבן
 תקופת הפעילות:  1883–1920 (כ־37 שנים)
 דרגה:   גנרל חיל הרגלים
 תפקידים בשירות
 מפקד הקורפוס ה-25 מפקד הארמייה החמישית
 פעולות ומבצעים
 מלחמת העולם הראשונה מלחמת האזרחים ברוסיה
 עיטורים
 עיטור  אנה הקדושה,  דרגה ראשונה  מסדר סטניסלב הקדוש, דרגה 3  עיטור  ולדימיר הקדוש, דרגה 3  דרגה רביעית במסדר גאורגיוס הקדוש  עיטור ולדימיר הקדוש, דרגה 4  מסדר סטניסלב הקדוש, דרגה 1  מסדר סטניסלב הקדוש, דרגה 2  אות המסדר אנה הקדושה, דרגה 3  מסדר סטניסלב הקדוש 
 
יורי ניקיפורוביץ' דנילוב (ברוסית: Ю́рий Ники́форович Дани́лов; 13 באוגוסט 1866 - 3 בפברואר 1937) היה גנרל בצבא האימפריה הרוסית אשר פיקד על הארמייה החמישית במלחמת העולם הראשונה. כונה "דנילוב השחור", במטרה להבדילו מדנילוב האדום ומדנילוב הלבן.
ביוגרפיה > תחילת דרכו

דנילוב נולד בעיר קייב ב-13 באוגוסט 1866 למשפחת אצולה. ב-1883 התגייס לצבא האימפריה הרוסית, וב-1886 סיים את בית הספר לתותחנים מיכאילובסקי. הוא הוצב בדרגת לוטננט בבריגדת התותחנים ה-27 אשר הוצבה בווילנה. בין השנים 1889-1892 למד באקדמיית המטה הכללי וסיים אותה בהצטיינות. ב-1892 הועלה לדרגת קפיטן והוצב במחוז הצבאי קייב, שם סייע בהכנת המוסדות האזרחיים לגיוס. בין השנים 1896-1897 פיקד על פלוגה במסגרת רגימנט החי"ר ה-129. ב-1889 הועלה לדרגת פודפולקובניק, וב-1903 הועלה לדרגת פולקובניק. הוא הוצב במטה הכללי ושרת בתפקידי ניהול ומטה. ב-1906 מונה למפקד גדוד במסגרת הרגימנט הפיני של המשמר הקיסרי. בין השנים 1906-1908 פיקד על רגימנט החי"ר ה-166 רובנו. בין 1908-1914 שימש כראש אגף האפסנאות במטה הכללי. ב-1909 הועלה לדרגת גנרל מיור וב-1913 לדרגת גנרל לייטננט.
ביוגרפיה > מלחמת העולם הראשונה ואחריתו

עם פרוץ מלחמת העולם הראשונה באוגוסט 1914, היה דנילוב ראש אגף האפסנאות של המטה הכללי תחת הדוכס הגדול ניקולאי. לאחר קרב גליציה הוא הועלה לדרגת גנרל חיל הרגלים. בין השנים 1915-1916 פיקד על הקורפוס ה-25 ולחם עמו כחלק מהארמייה השלישית ומהארמייה הרביעית. בין 1916-1917 הוא שימש כראש מטה החזית הצפונית. במהלך מהפכת פברואר הוא נכח בהתפטרותו של ניקולאי השני, קיסר רוסיה. ב-29 באפריל 1917 מונה למפקד הארמייה החמישית. הוא ניסה לחזק את הסדר והמשמעת בארמייה, אולם נכשל לנוכח הקריסה הכללית של רמת המשמעת בצבא. ב-9 בספטמבר, לאחר שמתקפה נואשת של כוחותיו נכשלה, הוא הועבר לכוחות המילואים. ב-1918 הציע דנילוב את שירותיו לצבא האדום, והציע תוכנית לייעול הצבא אשר לא אושרה בידי הסובנארקום. הוא התנגד למגעים עם מעצמות המרכז, ולאחר החתימה על חוזה ברסט-ליטובסק, פרש מהצבא האדום והתגייס לצבא המתנדבים של הצבא הלבן. הוא לחם במסגרת זו במלחמת האזרחים ברוסיה, ולאחר סיום המלחמה נמלט לצרפת וחי את שארית חייו כהיסטוריון של הצבא הרוסי במלחמת העולם הראשונה. הוא נפטר בפריז ב-3 בפברואר 1937.
ולדימיר ולדימירוביץ' פון נוטבק

| --- | --- |
אין תמונה חופשית
 לידה:  9 ביולי 1865 האימפריה הרוסית האימפריה הרוסית (1858–1883)
 פטירה:  1921 (בגיל 55 בערך) ורחניאודינסק, רפובליקת המזרח הרחוק 
 השכלה:  פז'סקי קורפוס 
 השתייכות:   צבא האימפריה הרוסית הצבא האדום הצבא האדום  הצבא הלבן
 תקופת הפעילות:  1883–1919 (כ־36 שנים)
 דרגה:   לוטננט גנרל
 תפקידים בשירות
 מפקד דיוויזיית המשמר ה-1 מפקד הקורפוס ה-6 מפקד הארמייה הראשונה
 פעולות ומבצעים
 מלחמת העולם הראשונה מלחמת האזרחים הרוסית
 עיטורים
 עיטור  ולדימיר הקדוש, דרגה 3  עיטור  אנה הקדושה,  דרגה ראשונה  מסדר סנטה אנה, דרגה 2  אות המסדר אנה הקדושה, דרגה 3  מסדר סטניסלב הקדוש, דרגה 3  מסדר סטניסלב הקדוש, דרגה 2  מסדר סטניסלב הקדוש, דרגה 1  עיטור ולדימיר הקדוש, דרגה 4  דרגה רביעית במסדר גאורגיוס הקדוש 
 
ולדימיר ולדימירוביץ' פון נוטבק (ברוסית: Владимир Владимирович фон Нотбек; 9 ביולי 1865 – 1921) היה לוטננט גנרל בצבא האימפריה הרוסית אשר פיקד על הארמייה הראשונה במלחמת העולם הראשונה.
ביוגרפיה > תחילת דרכו

נוטבק נולד ב-9 ביולי 1865 כבנו של הגנרל ולדימיר וסילייביץ' פון נוטבק. ב-1 בספטמבר 1883 הוא התגייס לצבא האימפריה הרוסית. ב-1885 הוא סיים את לימודיו באקדמיה הצבאית והוצב כפודפורצ'יק ברגימנט היגרים של המשמר הקיסרי. ב-7 באוגוסט 1889 הוא הועלה לדרגת פורוצ'יק. ב-1891 סיים את לימודיו באקדמיית המטה הכללי ניקולייב. באוקטובר 1894 מונה למפקד פלוגה במשמר הקיסרי. ב-28 ביולי 1892 הוצב במטה דיוויזיית המשמר ה-1. ב-21 ביוני 1893 הוצב במטה העליון של המשמר והמחוז הצבאי פטרבורג. ב-6 בדצמבר 1898 הועלה לדרגת פודפולקובניק והפך לממונה על הרכבת ונתיבי המים באזור פטרסבורג-דווינסקי. ב-1902 הועלה לדרגת קולונל. ב-5 במאי 1903 מונה למפקד רגימנט היגרים של המשמר. ב-8 באוקטובר 1905 מונה למפקד רגימנט הרכבות הראשון. ב-1908 הועלה לדרגת גנרל-מיור. ב-31 בדצמבר 1910 מונה למפקד הבריגדה הפינית ה-2.
ביוגרפיה > מלחמת העולם הראשונה ואחריתו

עם פרוץ מלחמת העולם הראשונה באוגוסט 1914 לחמה הבריגדה של נוטבק כנגד האוסטרו-הונגרים בקרב גליציה. ב-23 במרץ 1915 הוא הועלה לדרגת לוטננט גנרל. במאי של אותה שנה הבריגדה שלו הפכה לדיוויזיה. ב-3 ביולי הוא הועבר לפקד על הדיוויזיה ה-1 של המשמר. ב-25 באפריל 1917 הוא מונה למפקד הקורפוס ה-6 ולחם עמו במסגרת הארמייה ה-11. ב-9 בספטמבר של אותה שנה הוא הועבר לפקד על הארמייה הראשונה. בנובמבר הוא פרש מהצבא.
בתחילת 1918 הוא התגייס לצבא האדום ולחם עמו במלחמת האזרחים הרוסית. הוא מונה למפקד המחוז הצבאי וולגה, אולם בעקבות כיבוש העיר סמרה בידי הלגיונות הצ'כוסלובקיים שתמכו בצבא הלבן, הוא בחר לערוק והצטרף לצ'כוסלובקים כלוחם רגלי פשוט. ב-9 במרץ 1919 הועבר לכוחות המילואים של הצבא הלבן והוצב במחוז הצבא אומסק. ב-18 ביולי של אותה שנה הוא הוצב במטה הכללי של המחוז הצבאי אמור. בסוף השנה הוא עזב את הצבא ועבר לגור באירקוטסק. הוא נפטר במהלך 1921.
מישהו מטפל בך?

| --- | --- |

 סוגה:  סיטקום
 יוצרים:  ג'רמי לויד, דיוויד קרופט 
 כותבים:  ג'רמי לויד דייוויד קרופט מייקל נואלס ג'ון צ'אפמן
 בימוי:  דייוויד קרופט ברנרד תומפסון הרולד סנואד ריי באט גורדון אלסבורי ג'ון קילבי מרטין שרדלאו
 שחקנים:  מולי סאגדן טרוור בניסטר פרנק ת'ורנטון ג'ון אינמן ונדי ריצ'רד ניקולס סמית' ארתור ברו הרולד בנט ארתור אינגליש ויויאן ג'ונסון ג'יימס הייתר אלפי בס מייק ברי
 ארץ מקור:  הממלכה המאוחדת 
 שפות:  אנגלית 
 מקום התרחשות:  לונדון 
 מספר עונות:  10 
 מספר פרקים:  69 
 תוכנית המשך:  Grace & Favour
 הפקה
 מפיק:  דייוויד קרופט הרולד סנואד בוב ספירס מרטין שרדלאו
 מפיקים בפועל:  דייוויד קרופט
 הפצה:  BBC Worldwide 
 מוזיקה:  רוני היזלהורסט
 אורך פרק:  30 דקות
 שידור
 רשת שידור:  BBC One
 פורמט (תמונה):  (576i) ‏PAL
 פורמט (קול):  Monaural
 תקופת שידור מקורית:  8 בספטמבר 1972 – 1 באפריל 1985
 קישורים חיצוניים
 ?Are You Being Served באתר BBC
 דף התוכנית ב-IMDb
 
מימין לשמאל: מולי סאגדן כגברת סלוקומב, פרנק ת'ורנטון כקפטן פיקוק, טרוור בניסטר כמיסטר לוקאס וג'ון אינמן כמיסטר האמפריז.
"מישהו מטפל בך?" (באנגלית: Are You Being Served?) הייתה קומדיית מצבים בריטית ששודרה בין השנים 1972 ו-1985 (שודרה בישראל החל מ-1976).
עלילת הסדרה סבבה סביב המתרחש בקומת הבגדים והלבשה תחתונה לגברים ולנשים בחנות כלבו בדיונית בשם "האחים גרייס".
כותביה העיקריים של הסדרה היו ג'רמי לויד ודייוויד קרופט, אם כי גם מייקל נוולס וג'ון צ'אפמן תרמו לכתיבתה.
רובם ככולם של פרקי הסדרה עסקו במתרחש בכלבו, ובמחלקות הבגדים והלבשה תחתונה לגברים ולנשים בפרט.
כפארודיה על מערכת המעמדות הנוקשה בבריטניה, דמויות הסדרה פונות זו לזו בשמות משפחותיהן, גם לאחר שעות העבודה. בשנת 2004 "מישהו מטפל בך?" התברגה למקום ה-20 בדירוג הקומדיות הבריטיות.
תקציר העלילה

הסדרה מתאפיינת בהומור המבוסס על רמיזות מיניות, אי-הבנות, שגיאות בזיהוי וכן בהומור ויזואלי אשר בא לידי ביטוי בתלבושותיהם המגוחכות של העובדים (כחלק מהדרישות לקידום המכירות) ובובות תצוגה פגומות. הסדרה זכורה גם בשל השימוש הרב בכפל-משמעות שנעשה בה. רבות מהבדיחות בסדרה שמות ללעג את מערכת המעמדות האנגלית – אלו באות לידי ביטוי באינטראקציה שבין אנשי התחזוקה, מאש והרמן, לבין המוכרים בחנות, הנמנים עם מעמד גבוה יותר.
הדמויות בסדרה גילמו סטריוטיפים רבים, דוגמת מר האמפריז הנשי שגר עם אמו, קפטן פיקוק, אחראי הקומה היהיר, וגברת סלוקומב שניסתה להיות שייכת למעמד הגבוה אך עם זאת הייתה וולגרית ועממית.
התוכנית טבעה את מטבע הלשון "Are you free?" ("האם אתה פנוי?") – זו הייתה דרך פנייתו של קפטן פיקוק לעובדי החנות, אשר לרוב אכן היו פנויים מכל עיסוק. לשמע שאלתו של פיקוק, נהג כל אחד מהם להביט לצדדיו בכבדות, ולומר "כן, אני פנוי, קפטן פיקוק". המשפט "אני פנוי" כתשובה לשאלה, היה גם לסימן ההיכר של מר האמפריז.
זמן מה לאחר תחילת שידורה, נמתחה על הסדרה ביקורת בשל השימוש התכוף שנעשה בה בסטריאוטיפים מיניים, כגון ההתייחסויות הרבות ל-"pussy" (מילה בעלת משמעות כפולה: חתול/איבר המין הנשי) של גברת סלוקומב, או משחקו של אינמן כהומוסקסואל נשי, אשר פגע ברגשותיהם של הומוסקסואלים. אינמן, שגילם את מר האמפריז, מציין כי זהותו המינית של האמפריז מעולם לא נחשפה בסדרה. דייוויד קרופט, מכותבי הסדרה, ציין בראיון שנערך עמו כי האמפריז איננו הומוסקסואל אלא "ילד טוב של אמא". זהותו המינית של האמפריז, אם כן, תמהיל של מאפיינים הומוסקסואליים והתנהגות הטרוסקסואלית ארעית, נותרה בגדר תעלומה בעבור הצופים.
פרקי הסדרה

הסדרה שודרה לראשונה ב-8 בספטמבר 1972, כפיילוט לסדרה "Comedy Playhouse".
הפרק הראשון של הסדרה, שצולם בשחור-לבן, שודר מתוך רצון למלא את חלל השידורים שנוצר בעקבות טבח הספורטאים באולימפיאדת מינכן באותה שנה. הפרק שודר שנית, והפעם כחלק מן הסדרה ב-14 במרץ 1973. ב-1 באפריל 1985, בתום 69 פרקים, הסדרה הסתיימה.
שיר הנושא

שיר הנושא, אשר נכתב בידי דייוויד קרופט, מיוצרי הסדרה, והמלחין רוני הייזלהורסט, מושר על ידי קריינות מעלית נשית (מאחורי הקול עומדת סטפני גתרקול, משחקניות הסדרה) המכריזה על כל קומה. ברקע נשמעים צליליהם של קופה רושמת וליווי מוזיקלי.
מילות השיר:
Ground floor: perfumery
Stationery and leather goods
Wigs and haberdashery
Kitchenware and food
Going up
First floor: telephones
Gents' ready-made suits
Shirts, socks, ties, hats
Underwear and shoes
Going up
Second floor: carpets
Travel goods and beddings
Materials and soft furnishing
Restaurant and teas
Going down
הסרט

בשנת 1977, הסרט "מישהו מטפל בך?" יצא לאקרנים, בכיכובם של צוות השחקנים המקורי, שגילם את אותן הדמויות. עלילת הסרט התרחשה בעיירת הנופש הבדיונית "קוסטה פלונקה" שבספרד.
הסדרה במדינות אחרות

הסדרה זכתה להצלחה רבה בארצות הברית (שם שודרה בערוצים PBS ובי בי סי אמריקה), וכן ברבות ממדינות חבר הלאומים הבריטי. פרק ראשון בגרסה האמריקנית של הסדרה שודר ברשת CBS בארצות הברית בשנת 1979, אולם לא זכה להמשך. ג'ון אינמן כיכב ב-16 פרקי הסדרה בגרסתה האוסטרלית (הנושאת את אותו שם) (אנ'), כמר האמפריז. הסדרה שודרה בישראל בערוץ הראשון בראשית שנות ה-80 ובסוף שנות ה-90 וגם זכתה להצלחה. כיום היא משודרת בערוץ הקומדיות הקלאסיות (עונה שמינית ועונה עשירית). הסדרה הניבה סדרת בת: "מישהו מטפל בך? שוב!"(אנ').
טריוויה

שם הכלבו "האחים גרייס" נלקח בהשראה מחנות בשם "האחים גריי" שבעליה היה חבר של דייוויד קרופט (אחד הכותבים).
בצרה (ירדן)

שרידי היישוב העתיק ליד הכפר המודרני, 2006
בָּצְרָה היא עיר עתיקה הנזכרת בתנ"ך, ששכנה בדרום ממלכת ירדן של היום. העיר העתיקה מזוהה עם הכפר המודרני בֻּצֵירָה (או בוסירה; בערבית: بصيرا). שרידי העיר שוכנים בהרי ירדן 20 ק"מ דרומית לטפילה (היא תופל המקראית), קרוב לעיר שובכ. העיר הייתה אחת הערים החשובות בממלכת אדום, ושימשה כנראה כעיר הבירה של הממלכה.